# Les Nenes del Aguaucho

Les Nenes del Aguaucho van ser cinc noies republicanes violades i assassinades a Fuentes d'Andalucía al començament de la Guerra civil espanyola.

## Història

El 27 d'agost de 1936, un grup de falangistes van segrestar diverses noies d'entre 16 i 22 anys i les van traslladar en una camioneta a una finca anomenada El Aguaucho. Allí les van obligar a preparar i servir-los el menjar, les van violar i finalment les van assassinar. Al capvespre, el camió va tornar al poble i va recórrer el carrer principal, ocupat només pels assassins que, borratxos i, a manera de trofeus, portaven "la roba interior de les joves penjada a la punta dels fusells". Les noies van ser assassinades a la Canyada Rosal i, durant anys, s'havia pensat que els cadàvers havien estat llançats en un pou al mig del camp.
Fuentes d'Andalucía va ser un dels pobles on el Cop d'estat del 18 de Juliol va triomfar de manera immediata. No va haver-hi resistència. No obstant això, van ser assassinades 116 persones, 27 d'elles dones, fruit de la repressió franquista.

## Les Nenes

* María Jesús Caro González, de 18 anys d'edat i soltera.
* Coral García Lora, de 16 anys.
* Josefa García Lora de 18 anys d'edat.
* María León Becerril de 22 anys i soltera.
* Joaquina Lora Muñoz, de 18 anys i soltera.

## Memòria històrica

Al novembre de 2024 es va informar que s'havien localitzat les seves restes a la finca anomenada El Aguaucho, situada en la N-4, a un quilòmetre de l'encreuament de Fuentes d'Andalucía amb La Campana. Les restes partanyien a diverses persones que havien sigut assassinades entre el 17 i el 27 d'agost de 1936. Entre elles es van classificar almenys nou dones, cinc menors de 20 anys, juntament amb set homes, quatre d'ells joves, veíns de Fuentes, la mort dels quals va ser registrada el 29 d'agost de 1936. Les despulles van aparèixer durant la quarta fase del projecte de Memòria Democràtica, en l'excavació de les fosses comunes de l'antic cementiri de la Canyada Rosal.

## Reconeixements

* El 2011 va néixer el projecte teatral Romance del Aguaucho de Jesús Pérez, Carlos Martín i Juan Morillo, rememorant aquells fets.
* Al poble de Fuentes d'Andalucía hi ha un monument en memòria de les víctimes que forma part dels enclavaments de la Memòria Històrica d'Andalusia catalogats per la Junta. Mitjançant subscripció popular, es va erigir una estàtua de ferro forjat, creada per Paco Parra, que simula un pou invertit amb un grup de coloms, que va ser inaugurada el 2013.
* José Luis Tirado va realitzar el 2011 el documental "Fuentes de la memoria" que recull els fets de l'assassinat de les noies del Aguaucho, amb testimoniatges d'alguns veïns de Fuentes d'Andalucía.

## Referències

* ↑ Serrano, María «Violadas, asesinadas y arrojadas a un pozo-crimen-aguaucho.». Diario Público, 20-08-2917.
* ↑ Rojas, Sara. «Hallan en una fosa de Sevilla los posibles restos de 'las niñas del Aguaucho', símbolo de la atroz represión franquista a la mujer» (en castellà). ElDiario.es, 09-11-2024. [Consulta: 11 novembre 2024].
* 1 2 «El Aguaucho. Parque Luchadores por la Libertad, Fuentes de Andalucía (Sevilla) - Junta de Andalucía» (en castellà). www.juntadeandalucia.es. [Consulta: 11 novembre 2024].
* 1 2 SER, Cadena. «Encuentran los restos de 'Las niñas del Aguacho' en Cañada Rosal» (en espanyol europeu). Cadena SER, 07-11-2024. [Consulta: 11 novembre 2024].
* 1 2 3 Rivera, Raquel. «Halladas en las fosas de Cañada Rosal un grupo de víctimas “compatible” con las ‘Niñas de El Aguaucho’» (en espanyol europeu). Andalucía Centro. [Consulta: 11 novembre 2024].
* ↑ «18 de julio del 36: matanza de civiles, discursos genocidas y media Andalucía en manos golpistas – Rebelion» (en castellà), 14-11-2024. [Consulta: 2 febrer 2025].
* 1 2 3 4 5 6 «Violadas, asesinadas y arrojadas a un pozo. Se inicia la exhumación del crimen del Aguaucho». www.publico.es, 20-08-2017. [Consulta: 11 novembre 2024].
* ↑ Jesús,Carlos,Juan, Pérez,Martín,Morillo. Romance del Aguaucho (en castellá). Lulu.com, 31-3-2011. ISBN 978-1447568919.
* ↑ «Fuentes de Andalucía | La Memoria» (en castellà), 16-10-2014. [Consulta: 11 novembre 2024].
* ↑ 20minutos. «Fuentes de Andalucía homenajea a las mujeres asesinadas en 'El Aguaucho' durante la Guerra Civil» (en castellà), 23-06-2013. [Consulta: 2 febrer 2025].
* ↑ «Fuentes de la memoria» (en espanyol europeu). [Consulta: 2 febrer 2025].

## Vegeu també

* Les Tretze Roses
* Roges des Molinar
* Les 17 Roses de Guillena
* Les setze roses de Zufre
* Les nou olivateres de San Juan de Aznalfarache

## Enllaços externs

* Representació de Romanç de 'El Aguaucho en El Tronío de Gines
* Documental "Fuentes de la memòria" de José Luis Tirado
* Fuentes de la memòria